Joventut i Infància convoca el concurs de microrelats ‘L'amor en temps de quarantena’
02 d’abril 2020

​  ![](/media/rliajr5o/93-concurso-de-microrrelatos.jpg)

La Regidoria de Joventut i Infància ha convocat el concurs de microrelats ‘L’amor en temps de quarantena’. Este concurs està destinat a jóvens d'entre 14 i 30 anys que desitgen escriure sobre les emocions, vivències, sentiments que ens envaïxen en la quarantena quan mirem per la finestra i recordem quan no estàvem aïllats pel coronavirus. Les persones concursants podran enviar tots els treballs que desitgen fins a les 24 hores del dia 10 d'abril, per a participar en el premi que consistix a gravar un curtmetratge, amb el text com a guió, el qual serà la imatge de la campanya pel COVID-19 que llançarà la Regidoria de Joventut i Infància.

D'acord amb les bases del concurs, les obres hauran d'estar escrites en castellà o valencià, ser originals, no hauran d'estar publicades anteriorment en cap mitjà ni Internet, com tampoc haver sigut premiades en cap certamen, ja que suposaria la desqualificació del treball. Així mateix, les obres hauran d'anar acompanyades de les dades del seu respectiu autor o autora (nom, cognom, DNI, curs i institut al qual pertany, correu electrònic i telèfon de contacte), perquè l'organització puga identificar cadascun dels textos i, per descomptat, al guanyador.

Quant als aspectes formals, el text literari, en format word, haurà de tindre un màxim de 150 paraules (inclòs el títol), amb un cos de 14 i amb la tipografia Calibri. A més, haurà de ser enviat al correu electrònic corresponsales.casaljove@gmail.com, abans de l'11 d'abril, amb la corresponent especificació ‘Concurs microrelats COVID-19’.

El guanyador o guanyadora del concurs rebrà com a premi gravar un curtmetratge que serà la imatge oficial de la campanya contra el coronavirus que durà a terme la regidoria. D'altra banda, el jurat estarà format per jóvens corresponsals i monitores del Casal Jove que valoraran l'originalitat, la creativitat i la redacció dels textos.

*   [](http://www.facebook.com/sharer.php?u=https://aytosagunto.es/va/actualitat/joventut-i-infancia-convoca-el-concurs-de-microrelats-l-amor-en-temps-de-quarantena/ "Facebook")
*   [](http://twitter.com/share?url=https://aytosagunto.es/va/actualitat/joventut-i-infancia-convoca-el-concurs-de-microrelats-l-amor-en-temps-de-quarantena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-i-infancia-convoca-el-concurs-de-microrelats-l-amor-en-temps-de-quarantena/ "Linked In")
*   [](mailto:?body=https://aytosagunto.es/va/actualitat/joventut-i-infancia-convoca-el-concurs-de-microrelats-l-amor-en-temps-de-quarantena/)